शेखजादगान की अोर से दरगाह में सजी महफिल
जुलूस में उमडे़ अाशिकान-ए-रसूल
मीलाद पार्टियों का स्वागत
जय अंबे समिति की ओर से जुलूस का स्वागत
मोहसिनेइंसानियत हजरत मोहम्मद सल्लल लाहो अलैहि वसल्लम की विलादत की खुशी में मुस्लिम समुदाय ने गुरुवार को ईद मीलाद मनाई। हबीबे खुदा की आमद की खुशी में निकले जुलूस में हर तरफ नूर ही नूर छाया था। गाजे-बाजे और ढोल नगाड़ाें के बीच शान शाैकत से निकले जुलूस में आशिकान रसूल का हुजूम उमड़ा। आमदे मुस्तफा लिखे परचमों की भरमार थी। मक्का मुकर्रमा और मदीना मुनव्वरा समेत विभिन्न झांकियां दिल को छू रही थीं। रसूले खुदा की विलादत का जश्न मनाने के लिए आशिकान रसूल में खास उत्साह था।
मुसलमानाने अजमेर और सूफी इंटरनेशनल की ओर से इस मौके पर निकाले जुलूस की शुरुआत सुबह करीब 10 बजे अंदरकोट से हुई। जुलूस में आधा दर्जन से अधिक सजी-धजी बग्घियां शामिल थीं। एक दर्जन से अधिक घोड़ों पर सवार लोग परचम थामे थे। बैंड वादक सूफियाना कलामों की धुनें बिखेरते हुए चल रहे थे।
मीलाद पार्टियां शान रसूल में नातिया कलाम पेश कर रही थीं और माहौल में नूर ही नूर बिखेर रही थीं। विभिन्न मदरसों के तालिब इल्म और संस्थाओं के सदस्य नारा रिसालत या रसूलुल्लाह और बच्चा-बच्चा नूर का समेत विभिन्न सदाएं लगाते हुए चल रहे थे। जुलूस में शामिल पाइप बैंड भी लोगों के आकर्षण का केंद्र बना रहा। पाइप बैंड के वादकों ने भी भर दो झोली मेरी या मोहम्मद समेत विभिन्न सूफियाना कलाम पेश किए। जुलूस में आगे ही आगे बड़े हरे परचम थामे नौजवानों की टोलियां चल रही थीं। करीब 3 किलोमीटर लंबे जुलूस का एक सिरा त्रिपोलिया गेट पर था और दूसरा सिरा दौलत बाग तक पहुंच चुका था।
जुलूस में सूफी इंटरनेशनल के सदर हाजी सरवर सिद्दीकी, संयोजक शेखजादा जुल्फिकार चिश्ती, अंजुमन सैयदजादगान के पूर्व सदर सैयद गुलाम किबरिया चिश्ती, सैयद फखर काजमी, हाजी चांद खां, हाजी इफ्तिखार चिश्ती, पूर्व शिक्षा मंत्री नसीम अख्तर इंसाफ, पूर्व पार्षद अस्मत बीबी, कांग्रेस नेता हाजी इंसाफ अली, उत्तर ब्लाॅक कांग्रेस अध्यक्ष आरिफ हुसैन, दरगाह कमेटी के पूर्व सदस्य इलियास कादरी, वहीद खान, सदभावना कमेटी के सदर इलियास कुरैशी, काजी मुनव्वर अली, पंचायत अंदर कोटियान के सदर मंसूर खान, एसएम अकबर, हुमायूं खान, मौलाना बशीरुल कादरी, दरगाह कमेटी के सहायक नाजिम डॉ. मोहम्मद आदिल, अब्दुल अजीज, शफीक खान समेत विभिन्न गणमान्य लोग शरीक थे।
जुलूस दरगाह के सामने से होता हुआ, दरगाह बाजार, धानमंडी, देहली गेट, गंज और फव्वारा सर्किल होते हुए करीब 3 घंटे में दौलत बाग पहुंचा। जुलूस मार्ग के दोनों ओर लोगों की भीड़ थी। मकानों की छतें झरोखे महिला अकीदतमंद से अटी पड़ी थी। जुलूस में शामिल लोग नए लिबास पहने थे।
पैगंबर हजरत मोहम्मद साहब के जन्मोत्सव के मौके पर निकले जुलूस में उमड़े आशिकान रसूल।
इधर, दौलतबाग में जुलूस के समापन पर सलाम पेश किया गया। आशिकान रसूल ने बड़े अदब अहतराम से या नबी सलाम अलैका.. पढ़ा। आशिकान रसूल ने या नबी नाजिशें अंबिया, हम गरीबों के हाजत रवा आप हैं, नातिया कलाम पढ़ कर अपनी दिली आरजू पेश की।
बेटीबचाओ का पैगाम
इसमौके पर लोहाखान सुन्नी जामा मस्जिद के पेश इमाम मौलाना मोईनुद्दीन रिजवी ने अकीदतमंदों काे रसूले खुदा की तालीमात की रोशनी में बेटी बचाओ का पैगाम दिया। मौलाना रिजवी ने कहा कि रसूले खुदा ने बेटियों की अच्छी परवरिश और बेहतरीन तालीम दिलाने वाले वालदैन को पसंद फरमाया है। इधर चिकित्सा एवं स्वास्थ्य महकमे की ओर से भी बेटी बचाओ का संदेश देने वाली झांकी सजाई गई थी। इस झांकी में हदीसों के हवाले से बेटी बचाने का पैगाम दिया गया था।
सिटी रिपोर्टर|अजमेर
जयअंबे समिति वृद्धाश्रम की ओर से गुरुवार को ईद मीलादुन्नबी के जुलूस का स्वागत किया गया। सचिव के.के. खन्ना की अगुवाई में दौलतबाग और बजरंगगढ़ चौराहे पर जायरीन को एवं जय अंबे सेवा वृद्धाश्रम के आसपास कच्ची बस्तियों में फल वितरित किए गए। इस अवसर पर प्रबंधक आरसी माहेश्वरी, कमलेश टाक, अनिता शर्मा, कमला देवी और सुमेर सिंह चौधरी आदि मौजूद थे।
आजअस्पताल में फल वितरण
खन्नाने बताया कि समिति के 24 वर्ष पूर्ण होने के उपलक्ष्य में समिति जनसहयोग से 25 दिसंबर को जेएलएन अस्पताल के सभी वार्डों में फल बिस्किट वितरित करेगी। इसके अलावा समिति अन्य वृद्धाश्रमों में भी फल बिस्किट वितरित करेगी। निर्धन चयनित 19 परिवारों को राशन खाद्य सामग्री का भी वितरण किया जाएगा।
अजमेर| ईदमीलादुन्नबी के मौके पर गुरुवार रात को दरगाह में अंजुमन शेखजादगान की ओर से महफिल का आयोजन किया गया। देर रात तक चली महफिल में खासी तादाद में आशिकान रसूल शरीक हुए।
आस्ताना शरीफ मामूल होने के बाद दरगाह के अहाता नूर में महफिल की शुरुआत कुरान शरीफ की तिलावत से हुई। महफिल की निजामत एस. नसीम अहमद चिश्ती ने की। नात नबी पेश की गईं। शाही कव्वाल असरार हुसैन और साथियों ने नात मनकबत के नजराने पेश किए। हाफिज इरशाद मगरबी ने सीरते नबी पर तकरीर की। सलातो सलाम पेश किया गया। फातिहा के बाद तबर्रुक तकसीम किया गया। इस मौके पर अंजुमन सदर हाजी मोहम्मद आरिफ चिश्ती और सचिव एस. हफीजुर्रहमान चिश्ती समेत विभिन्न पदाधिकारी गणमान्य लोग भी उपस्थित थे। पूर्व सदर शमशाद मोहम्मद चिश्ती भी उपस्थित थे। अहाता नूर में विशेष सजावट की गई थी।
40देग लंगर : अंजुमनकी ओर से ईद मीलादुन्नबी के जुलूस के समापन पर दौलतबाग में 40 देग लंगर अकीदतमंदों को तकसीम किया गया। फज्र की नमाज के बाद कुरानख्वानी कराई गई। शुक्रवार को मगरिब की नमाज के बाद महफिल खाना में लंगर का आयोजन किया जाएगा।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva mai_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva